Diari Oficial de la Generalitat Valenciana


Sumari del DOGV 4862, del 14-10-2004 (2004/10488)

RESOLUCIÓ de 5 d'octubre de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup B, sector administració especial, enginyers tècnics agrícoles, convocatòries 23/1999 i 24/1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10249


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 5 d'octubre de 2004, de la Direcció General d'Administració Autonòmica, per la qual s'adjudiquen destinacions als aspirants que han superat les proves selectives d'accés al grup B, sector administració especial, enginyers tècnics agrícoles, convocatòries 23/1999 i 24/1999. [2004/10758]
  
Per Resolució de 14 de setembre de 2004, de la Direcció General d'Administració Autonòmica, DOGV núm. 4846, de 21 de setembre de 2004, es van convocar els aspirants que han superat les proves selectives d'accés al grup B, sector administració especial, enginyers tècnics agrícoles, convocatòries 23/99 i 24/99, per a l'elecció de destinació, per tal de complir al que disposa l'article 9.1 de la Llei de la Funció Pública Valenciana.
  
En acte únic celebrat el dia 4 d'octubre de 2004 a la Conselleria de Cultura, Educació i Esports, es va procedir a l'elecció de destinació per part del personal que va superar els processos selectius citats.
  
Per tant, i en exercici de la competència que m'atribuïx l'article 16 del Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Adjudicar amb destinació definitiva el personal que va superar les proves selectives d'accés al grup B, sector administració especial, enginyers tècnics agrícoles, convocatòries 23/99 i 24/99, els llocs de treball que s'especifiquen en l'annex I.
  
Segon. Preses de possessió
  
L'acte de presa de possessió, a què queda convocat tot el personal que ha obtingut destinació, tindrà lloc el dia 21 d'octubre de 2004, a les 09.30 hores, a les seus següents:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, núm. 10, 2ª, 03106 Alacant, els qui hagen obtingut destinació a l'esmentada província.
  
b) Direcció Territorial de la Conselleria de Justícia i Administracions Públiques a Castelló, c/ Major, núm. 78, 12616 Castelló, els qui hagen obtingut destinació en l'esmentada província.
  
c) Servici de Selecció i Provisió de la Direcció General d'Administració Autonòmica de la Conselleria de Justícia i Administracions Públiques, c/ Miquelet, núm. 5 (2 pis), 46656 València, els qui hagen obtingut destinació a l'esmentada província.
  
Els efectes econòmics i administratius seran els del dia de la presa de possessió.
  
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal, comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà el 22 de novembre de 2004, per a prendre possessió de la seu destinació en la mateixa seu citada. Si es fa ús de tal termini, durant este no es meritarà cap retribució.
  
Tercer. Cessament
  
1. Els qui han de prendre possessió del lloc de treball adjudicat en virtut del que disposa la present resolució, cessaran d'ofici en el lloc que, si és el cas, exercisquen el dia anterior a la presa de possessió.
  
2. Així mateix, els qui es troben exercint amb destinació provisional, o de manera interina, algun dels llocs de treball adjudicats en esta resolució, cessaran d'ofici el dia 20 d'octubre de 2004. No obstant això, si el nou titular del lloc comunica amb suficient antelació i per escrit a la unitat de personal de la conselleria o organisme de què depenga l'esmentat lloc, la data posterior, dins del termini de presa de possessió, en què formalitzarà la presa de possessió, qui exercisca tal lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.
  
Quart: Recursos
  
La present Resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present Resolució.